Keywords

Summary

Keywords 1. Apropierea legislațiilor — Mărci — Directiva 2008/95 — Identificarea produselor sau a serviciilor vizate de marcă — Cerințe de claritate și de precizie — Stabilirea de către autoritățile competente și de către operatorii economici a întinderii protecției conferite de marcă (Directiva 2008/95 a Parlamentului European și a Consiliului) 2. Apropierea legislațiilor — Mărci — Directiva 2008/95 — Identificarea produselor sau a serviciilor vizate de marcă — Utilizarea indicațiilor generale din titlurile claselor din Clasificarea de la Nisa — Admisibilitate — Condiții — Identificare suficient de clară și de precisă (Directiva 2008/95 a Parlamentului European și a Consiliului) 3. Apropierea legislațiilor — Mărci — Directiva 2008/95 — Identificarea produselor sau a serviciilor vizate de marcă — Utilizarea indicațiilor generale din titlurile claselor din Clasificarea de la Nisa — Întinderea protecției care rezultă din aceasta — Obligația solicitantului de a preciza produsele sau serviciile vizate prin cererea formulată (Directiva 2008/95 a Parlamentului European și a Consiliului) Summary 1. Directiva 2008/95/CE de apropiere a legislațiilor statelor membre cu privire la mărci trebuie interpretată în sensul că impune ca produsele sau serviciile pentru care se solicită protecția prin intermediul mărcii să fie identificate de solicitant în mod suficient de clar și de precis pentru a permite autorităților competente și operatorilor economici să stabilească numai pe această bază întinderea protecției conferite de marcă. Înregistrarea mărcii într-un registru public are ca scop să o facă accesibilă autorităților competente și publicului, în special operatorilor economici. Pe de o parte, autoritățile competente trebuie să cunoască în mod suficient de clar și de precis produsele sau serviciile vizate de o marcă pentru a fi în măsură să își îndeplinească obligațiile privind examinarea prealabilă a cererilor de înregistrare, precum și publicarea și menținerea unui registru adecvat și precis al mărcilor. Pe de altă parte, operatorii economici trebuie să se poată informa cu claritate și cu precizie cu privire la înregistrările efectuate sau la cererile de înregistrare a mărcilor formulate de concurenții actuali sau potențiali și să beneficieze astfel de informații pertinente în ceea ce privește drepturile terților. (a se vedea punctele 46-49 și 64 și dispozitivul) 2. Directiva 2008/95 de apropiere a legislațiilor statelor membre cu privire la mărci trebuie interpretată în sensul că nu se opune utilizării indicațiilor generale din titlurile claselor din clasificarea prevăzută la articolul 1 din Aranjamentul de la Nisa privind clasificarea internațională a produselor și serviciilor în vederea înregistrării mărcilor pentru a identifica produsele și serviciile pentru care se solicită protecția prin intermediul mărcii, cu condiția ca o astfel de identificare să fie suficient de clară și de precisă. Le revine autorităților competente sarcina să efectueze o apreciere de la caz la caz, în funcție de produsele sau serviciile pentru care solicitantul urmărește să obțină protecția conferită de marcă, pentru a stabili dacă aceste indicații îndeplinesc cerințele de claritate și de precizie necesare. (a se vedea punctele 55, 56 și 64 și dispozitivul) 3. Solicitantul unei mărci naționale care utilizează toate indicațiile generale din titlul unei anumite clase din clasificarea prevăzută la articolul 1 din Aranjamentul de la Nisa privind clasificarea internațională a produselor și serviciilor în vederea înregistrării mărcilor pentru a identifica produsele sau serviciile pentru care este solicitată protecția prin intermediul mărcii trebuie să precizeze dacă cererea sa vizează toate produsele sau serviciile repertoriate în lista alfabetică a acestei clase sau numai unele dintre aceste produse sau servicii. În cazul în care cererea ar face referire numai la anumite produse sau servicii dintre cele menționate, solicitantul este obligat să precizeze care produse sau servicii din clasa respectivă sunt vizate. O cerere de înregistrare care nu permite să se stabilească dacă, prin utilizarea titlului unei anumite clase din Clasificarea de la Nisa, solicitantul vizează toate produsele sau numai o parte din produsele din această clasă nu poate fi considerată suficient de clară și de precisă. (a se vedea punctele 61, 62 și 64 și dispozitivul)

Cauza C-307/10

Chartered Institute of Patent Attorneys

împotriva

Registrar of Trade Marks

[cerere de pronunțare a unei hotărâri preliminare formulată de The Person Appointed by the Lord Chancellor under Section 76 of The Trade Marks Act 1994, on Appeal from the Registrar of Trade Marks (Regatul Unit)]

„Mărci — Apropierea legislațiilor statelor membre — Directiva 2008/95/CE — Identificarea produselor sau a serviciilor pentru care este solicitată protecția mărcii — Cerințe de claritate și de precizie — Utilizarea titlurilor claselor din Clasificarea de la Nisa în vederea înregistrării mărcilor — Admisibilitate — Întinderea protecției conferite de marcă”

Sumarul hotărârii

Apropierea legislațiilor – Mărci – Directiva 2008/95 – Identificarea produselor sau a serviciilor vizate de marcă – Cerințe de claritate și de precizie – Stabilirea de către autoritățile competente și de către operatorii economici a întinderii protecției conferite de marcă (Directiva 2008/95 a Parlamentului European și a Consiliului) Apropierea legislațiilor – Mărci – Directiva 2008/95 – Identificarea produselor sau a serviciilor vizate de marcă – Utilizarea indicațiilor generale din titlurile claselor din Clasificarea de la Nisa – Admisibilitate – Condiții – Identificare suficient de clară și de precisă (Directiva 2008/95 a Parlamentului European și a Consiliului) Apropierea legislațiilor – Mărci – Directiva 2008/95 – Identificarea produselor sau a serviciilor vizate de marcă – Utilizarea indicațiilor generale din titlurile claselor din Clasificarea de la Nisa – Întinderea protecției care rezultă din aceasta – Obligația solicitantului de a preciza produsele sau serviciile vizate prin cererea formulată (Directiva 2008/95 a Parlamentului European și a Consiliului)